**JEGYZŐKÖNYV**

**Készült** az Észak-Kelet Pest és Nógrád Megyei Regionális Hulladékgazdálkodási és Környezetvédelmi Önkormányzati Társulás (a továbbiakban: Társulás) Pénzügyi és Törvényességi Ellenőrző Bizottsága (a továbbiakban: PTEB) 2022. április 14-én (csütörtökön) 14.00 órakor Kistarcsai Polgármesteri Hivatalban megtartott üléséről.

**Jelen vannak**: Spiegelhalter László, elnök

Oláh Béla, bizottsági tag

dr. Temesi István, bizottság István

dr. Gotthard Gábor, munkaszervezet vezető Kistarcsa

Oldal Erika, pénzügyi irodavezető Kistarcsai Polgármesteri Hivatal

Lába Enikő Kistarcsai Polgármesteri Hivatal munkaszervezet tagja

**Spiegelhalter László** az ülést megnyitja, megállapítja, hogy a bizottság határozatképes, jelen van 3 fő. Ismerteti a napirendi pontokat.

**Javasolt napirend**:

1. Észak - Kelet Pest és Nógrád Megyei Regionális Hulladékgazdálkodási és Környezetvédelmi Önkormányzati Társulás 2021. évi költségvetése módosításáról szóló határozat elfogadása
2. Az Észak - Kelet Pest és Nógrád Megyei Regionális Hulladékgazdálkodási és Környezetvédelmi Önkormányzati Társulás 2022. évi költségvetéséről szóló határozati javaslat elfogadása

Észak- Kelet Pest és Nógrád Megyei Regionális Hulladékgazdálkodási és Környezetvédelmi Önkormányzati Társulás Pénzügyi és Törvényességi Bizottsága ***3 igen*** *szavazattal,* ***egyhangúlag*** *az alábbi határozatot hozta:*

**2/2022. (IV. 14.) PTEB határozat**

**A PTEB a javasolt napirendeket elfogadja és a napirendi pontokat megtárgyalja.**

Észak- Kelet Pest és Nógrád Megyei Regionális Hulladékgazdálkodási és Környezetvédelmi Önkormányzati Társulás Pénzügyi és Törvényességi Bizottsága ***3 igen*** szavazattal, ***egyhangúlag*** az alábbi határozatot hozta:

**3/2022. (IV. 14.) PTEB határozat**

**A PTEB Lába Enikőt (Kistarcsai munkaszervezet) jegyzőkönyvvezetőnek megválasztja**

Észak- Kelet Pest és Nógrád Megyei Regionális Hulladékgazdálkodási és Környezetvédelmi Önkormányzati Társulás Pénzügyi és Törvényességi Bizottsága ***3 igen*** szavazattal, ***egyhangúlag*** az alábbi határozatot hozta:

**4/2022. (IV. 14.) PTEB határozat**

**A PTEB dr. Temesi Istvánt jegyzőkönyv hitelesítőnek megválasztja**

**1. Észak - Kelet Pest és Nógrád Megyei Regionális Hulladékgazdálkodási és Környezetvédelmi Önkormányzati Társulás 2021. évi költségvetése módosításáról szóló határozat elfogadása**

Oláh Béla PTEB tag összefoglalta, hogy a PTEB áttekintette a Társulás 2021. évi költségvetése módosítására vonatkozó anyagot, a felmerült kérdésekre a válaszokat megkapták. A jogszabályi lehetőség megvan arra vonatkozóan, hogy visszamenőleg december 31-ig hatállyal, a beszámoló elkészítéséig módosítsa a Társulás múlt évi költségvetést. Az államháztartásról szóló törvénynek és annak végrehajtására kiadott Kormány rendeletnek megfelelő tartalommal került a költségvetési határozat összeállításra ugyanabban az összehasonlítható formában, mint ahogy az eredeti költségvetés elfogadásra került.

Észak- Kelet Pest és Nógrád Megyei Regionális Hulladékgazdálkodási és Környezetvédelmi Önkormányzati Társulás Pénzügyi és Törvényességi Bizottsága ***3 igen*** *szavazattal,* ***egyhangúlag*** *az alábbi határozatot hozta:*

**5/2022. (IV. 14.) PTEB határozat**

**Az Észak Kelet Pest és Nógrád Megyei Regionális Hulladékgazdálkodási és Környezetvédelmi Önkormányzati Társulás Pénzügyi és Törvényességi Bizottsága a Társulás 2021. évi költségvetése módosításáról szóló határozatot megtárgyalta és elfogadásra javasolja a társulási tanácsnak, a Társulás 2021. évi költségvetésének módosított bevételi-kiadási főösszegét 405 207 389 Ft főösszeggel javasolja jóváhagyni.**

**Határidő:** azonnal

**Felelős:** Spiegelhalter László, elnök

**2. Az Észak - Kelet Pest és Nógrád Megyei Regionális Hulladékgazdálkodási és Környezetvédelmi Önkormányzati Társulás 2022. évi költségvetéséről szóló határozati javaslat elfogadása**

Oláh Béla PTEB tag által feltett kérdésekre Oldal Erika adott választ, ennek keretében a következő tények hangzottak el:

A 2022. évi költségvetésben tervezett előirányzatok összegükben és tartalmukban a 2021.évi adatokra épülnek, a 2021.évben már tervezett bevételek és kiadások jogcímei visszaköszönnek a tárgyévi tervadatokban. Az összes bevétel összetételében 4 jelentős elemből áll, az egyik a tagdíjbevételek a 114 db tagönkormányzattól, a másik pedig a tulajdonosi/ üzemeltetési bevételek, melyeket az 51%-os tulajdonban álló ZH B.I.G.G Nkft-től vár el a Társulás. illetve harmadrészt az EU-s forrásból (KEHOP projekt) a támogatási szerződés alapján tervezhető támogatási bevételek, melyek a szemléletformálással összefüggő feladatok érdekében felhasználhatóak, továbbá a közvetített szolgáltatások bevételei.

A ZH BIGG Nkft-től összességében 2022-ben, 6 millió forint +Áfa/hó bérleti díj várható. Összes bevételi elvárás ezen a jogcímen, tárgyévben 226 612 292 Ft. A 226 millió forint úgy áll össze, hogy a 2021.decemberig fennálló tartózás, továbbá a 2022. évben keletkező, 6 millió forint havi összeggel, nettó 72 millió forinttal.

Ezeken felül a tagdíjbevétel tervezett összege 34 660 600 forint.

dr. Temesi István kérdésére Oldal Erika elmondta, hogy a tagdíjfizetésben a fizetési morál kedvezőnek mondható az elmúlt 1 évben, a tagönkormányzatok részéről növekedett a fizetési hajlandóság.

A tárgyévi tervezés szerint várható még 23 millió forint összegben a közvetített szolgáltatásból a teljesülések, mely jelentős részben a Zöld Híd B.I.G.G. NKft. felé továbbszámlázásra kerülő évközi költségek megtérüléséből, ill. a tagönkormányzatoknak továbbszámlázott utógondozási és monitoring díjak megtérüléséből származhat. Előbbiek jellemzően a Társulás tulajdonában álló, a hulladékgazdálkodási közszolgáltatásban részt vevő gépjárművekkel kapcsolatos áthárított összegek (kötelező felelősségbiztosítás, pótdíjak) megtérülése,Közszolgáltatónak továbbszámlázott díjak. A továbbszámlázott költségek megtérülésének tervezése a Társulás és a Közszolgáltató között fennálló közszolgáltatási és üzemeltetési szerződés alapján került a tárgyévi költségvetésben tervezésre. A továbbszámlázott szolgáltatások bevételei között tervezettek az utógondozási és monitoring díjakból várható tagönkormányzati bevételek, melyet 30 db tagönkormányzat részére számláz tovább a Társulás. Utóbbiak viselése szükséges a korábban megvalósult projekt fenntartása részeként, jogszabályi előírásnak megfelelően.

Nagyságrendileg is reális a költségvetés tervezet. A napirenddel összefüggésben egyéb kérdés, észrevétel nem hangzott el.

Észak- Kelet Pest és Nógrád Megyei Regionális Hulladékgazdálkodási és Környezetvédelmi Önkormányzati Társulás Pénzügyi és Törvényességi Bizottsága ***3 igen*** szavazattal, ***egyhangúlag*** az alábbi határozatot hozta:

**6/2022. (IV. 14.) PTEB határozat**

**Az Észak Kelet Pest és Nógrád Megyei Regionális Hulladékgazdálkodási és Környezetvédelmi Önkormányzati Társulás Pénzügyi és Törvényességi Bizottsága a Társulás 2022. évi költségvetéséről szóló határozati javaslatát megtárgyalta és elfogadásra javasolja a társulási tanácsnak az előterjesztett tartalommal, 436 806 396 Ft bevételi és kiadási főösszeggel.**

**Határidő:** azonnal

**Felelős:** Spiegelhalter László, elnök

Más észrevétel javaslat nem volt. Az Elnök a PTEB ülését 14:25 órakor bezárja.

 Spiegelhalter László dr. Temesi István

 elnök jegyzőkönyv hitelesítő